Rikunarita-ORG/Wikinium huggingface dataset:
# Alexandr Michajlovič Samokuťajev

|  |
| --- |
| Alexandr Samokuťajev |
| kozmonaut CPK |
|
Alexandr Samokuťajev v roku 2011 |
| Št. príslušnosť | Rusko |
| Stav | zosnulý |
| Narodenie | 13.03.197013. marec 1970 Penza, Ruská SFSR, ZSSR (dnešné Rusko) |
| Úmrtie | 17. jún 2026 (56 rokov) |
| Iné zamestnanie | vojenský pilot |
| Hodnosť | podplukovník (2003) |
| Čas vo vesmíre | 331 dní, 11 hodín, 23 minút |
| Čas výstupov do otvoreného vesmíru | 10 hodín, 1 minúta |
| Kozmonaut od | 29. mája 2003 |
| Misie | Sojuz TMA-21 (Expedícia 27/28) |
| Znaky misií |   |
| Kozmonaut do | 21. apríla 2017 |
|

|  |  |
| --- | --- |
|  |  Kozmonautický portál  Biografický portál |

 |

**Alexandr Michajlovič Samokuťajev** (rus. Александр Михайлович Самокутяев, \* 13. marec 1970, Penza – † 17. jún 2026) bol pôvodne pilot ruského vojenského letectva, od mája 2003 do apríla 2017 bol kozmonautom, členom oddielu CPK. Na svoj prvý kozmický let na Medzinárodnú vesmírnu stanicu (ISS), letel na palube Sojuzu TMA-21 ako člen Expedícií 27 a 28 16. septembra 2011. Vo vesmíre strávil 164 dní.

## Život

### Mladosť

Alexandr Samokuťajev pochádza z povolžskej Penzy, po strednej škole bol prijatý na štúdium na miestnom polytechnickom inštitúte, ale už nasledujúci rok prestúpil na Černihivskú vojenskú vysokú leteckú školu (rus. Черниговское Высшее военное авиационное училище летчиков), absolvoval ju v roku 1992.

Po štúdiu zostal v Černihive ako inštruktor, neskôr bol preložený v rovnakej funkcii na vrtuľníkovú školu na Ukrajine, potom slúžil na Ďalekom východe. V rokoch 1998 – 2000 študoval na Gagarinovej vojenskej leteckej akadémii, načo bol vymenovaný za náčelníka organizačno-plánovacieho oddelenia 2. správy Strediska prípravy kozmonautov (CPK).

### Kozmonaut

Prihlásil sa do výberu kozmonautov a 29. mája 2003 získal odporúčanie Štátnej medzirezortnej komisie na zaradenie do oddielu kozmonautov CPK. Absolvoval dvojročnú všeobecnú kozmickú prípravu a 5. júla 2005 získal kvalifikáciu skúšobný kozmonaut.

Bol zaradený medzi kozmonautov pripravujúcich sa na lety na Medzinárodnú vesmírnu stanicu (ISS). V júli 2008 bol začlenený do záložnej posádky Expedície 25 (štart v septembri 2010). V októbri 2008 bol vybraný do hlavnej posádky Expedície 27, ktorej štart v Sojuze TMA-21 sa uskutočnil 16. septembra 2011.

Alexandr Samokuťajev bol ženatý, má jednu dcéru.

Zomrel 17. júna 2026 vo veku 56 rokov.

## Referencie

## Iné projekty

Commons* Commons ponúka multimediálne súbory na tému **Alexandr Michajlovič Samokuťajev**

## Zdroj

*Tento článok je čiastočný alebo úplný preklad článku Alexandr Samokuťajev na českej Wikipédii.*
# 1978 v hudbe

## Udalosti

### Úmrtia

* Terry Kath
* Greg Herbert(Blood, Sweat & Tears)
* Claude François, singer–songwriter
* Sandy Denny

### Albumy

* *Some Girls* – Rolling Stones
* *Adventure* – Television
* *All Mod Cons* – The Jam
* *Along the Red Ledge* – Hall & Oates
* *And Then There Were Three* – Genesis
* *Bad Boy* – Ringo Starr
* *Cars* – Cars
* *Bootsy! Player Of The Year* – Bootsy's Rubber Band
* *Boys in the Trees* – Carly Simon
* *Bursting Out* – Jethro Tull
* *But Seriously Folks* – Joe Walsh

### Hity

* „Baby Come Back“ – Player
* „Miss You“ – Rolling Stones
* *Baker Street* – Gerry Rafferty
* *Because the Night* – Pati Smith
* *Black Betty* – Ram Jam
* *Summer Night City* – ABBA
* *Hit Me with Your Rythm Stick* – Ian Dury and the Blockheads
* *One Nation Under A Groove* – Funkadelic
* *Imaginary Lover* – Atlanta Rythm Section
* *Grease* – Frankie Vari
* *Prove it All Night* – Bruce Springsteen
* *Shadow Dansing* – Andy Gibb
* "Love is Thicker Than Water" – Andy Gibb
* "Every 1's a Winner" – Hot Chocolate
* "Every Kinda People" – Robert Palmer
* "Everybody Dance" – Chic
* "Feels So Good" – Chuck Mangione
* "Flash Light" –Parliament
* "FM (No Static at All)" – Steely Dan

## Pozri aj

* 1979 v hudbe

## Zdroje

*Tento článok je čiastočný alebo úplný preklad článku 1978 v hudbě na českej Wikipédii (číslo revízie nebolo určené).*
*Tento článok je čiastočný alebo úplný preklad článku 1978 in music na anglickej Wikipédii (číslo revízie nebolo určené).*
# Coluche

|  |
| --- |
| Coluche |
| francúzsky herec |
|  |
| Narodenie | 28. október 1944 Paríž, Francúzsko |
| Úmrtie | 19. jún 1986 (41 rokov) Opio, Francúzsko |
| Podpis |  |
| Odkazy |
| Webstránka | restosducoeur.org |
| Commons |  Coluche |
|

|  |  |
| --- | --- |
|  |  Biografický portál |

 |

**Coluche**, vlastným menom **Michel Gérard Joseph Colucci** (\* 28. október 1944, Paríž, Francúzsko – † 19. jún 1986, Opio) bol francúzsky herec, komik a humanitárny aktivista.

Pseudonym „Coluche“ prijal v 26 rokoch, na prahu svojej hereckej kariéry. Preslávil sa najmä účinkovaním v televízii, svojim humorom prelomil rad tabu. V roku 1984 získal Césara za najlepší herecký výkon, a to nečakane v dramatickej úlohe, ktorú stvárnil vo filme *Tchao Pantin* režiséra Clauda Berriho.

V roku 1980 kandidoval na francúzskeho prezidenta hlavne z recesie. Výskumy však začali ukazovať, že má nádej na úspech (výskum pre *Le Journal du Dimanche* mu prisúdil 16 percentnú podporu), načo z volieb odstúpil s náznakmi, že sa mu vyhrážali.

Medzinárodne nebol taký známy ako iní francúzski komici, jeho popularita vo Francúzsku však bola úplne mimoriadna, čoho dôkazom je 5. miesto, ktoré obsadil v televíznej ankete Najväčší Francúz (v mutácii britských 100 Greatest Britons) v roku 2005. Okrem hereckých schopností k tomuto umiestneniu prispel najmä jeho humanitárny projekt *Les Restaurants du cœur*, ktorý založil v roku 1985 a ktorý zabezpečuje zadarmo jedlo chudobným a ľuďom bez domova.

Zomrel po nehode na motocykli.

## Referencie

## Pozri aj

* Coluche : L'Histoire d'un mec

## Iné projekty

Commons* Commons ponúka multimediálne súbory na tému **Coluche**

## Externé odkazy

* Coluche v Internet Movie Database (po anglicky)

## Zdroj

|  |  |
| --- | --- |
|  | Filmový portál Francúzsky portál Biografický portál |

*Tento článok je čiastočný alebo úplný preklad článku Coluche na českej Wikipédii.*